wannaphong/clean_thaiwikipedia huggingface dataset:
# แยกรามคำแหง-ร่มเกล้า
แยกรามคำแหง-ร่มเกล้า เป็นสี่แยกที่อยู่ในแขวงมีนบุรีและแขวงแสนแสบ เขตมีนบุรี กรุงเทพมหานคร เป็นจุดตัดของถนนรามคำแหงและถนนร่มเกล้า (ทางหลวงแผ่นดินหมายเลข 3119) จากแยกนี้สามารถเข้าถนนร่มเกล้า เพื่อไปยัง ท่าอากาศยานนานาชาติสุวรรณภูมิ ได้

 ลักษณะทางกายภาพ 
มีสะพานลอยข้ามแยกร่มเกล้าตามแนวของถนนรามคำแหง และด้านล่างเป็นถนนระดับดินที่มีสัญญาณไฟควบคุม เป็นแยกแรกของเขตมีนบุรีที่มีกล้องตรวจจับการฝ่าสัญญาณไฟ

 สถานที่ในบริเวณใกล้เคียง 
 สถานีตำรวจนครบาลมีนบุรี
 โรงเรียนสตรีเศรษฐบุตรบำเพ็ญ
 มหาวิทยาลัยเกษมบัณฑิต วิทยาเขตร่มเกล้า
 บิ๊กซี สาขาร่มเกล้า
 ไทวัสดุ สาขาสุขาภิบาล 3
 โทรคมนาคมแห่งชาติ สาขามีนบุรี

 โครงการในอนาคต 
 สถานีแยกร่มเกล้า ของโครงการรถไฟฟ้ามหานคร สายสีส้ม โดยตั้งอยู่บริเวณใกล้แยก

รามคำแหง-ร่มเกล้า
รามคำแหง-ร่มเกล้า
หมวดหมู่:สถานที่ที่ตั้งชื่อตามพระนามของพ่อขุนรามคำแหงมหาราช
# โพไซดอน ราชันย์แห่ง แอตแลนติส
รายชื่อสิ่งก่อสร้างที่เพิ่มเข้ามาภายในเกมนี้
 มหาวิทยาลัย
 พิพิธภัณฑ์

ลิงค์ที่เกี่ยวข้อง

ข้อมูลเกมส์โพไซดอน
# อโศก
อโศก อาจหมายถึง

 อโศกน้ำ
 อโศกเหลือง
 อโศกอินเดีย
 ถนนอโศกมนตรี
 เสาอโศก
 พระเจ้าอโศกมหาราช
 กลุ่มพุทธสถานที่ตั้งโดยคณะของสมณะโพธิรักษ์ เช่น สันติอโศก ปฐมอโศก
 สถานีอโศก สถานีรถไฟฟ้าบีทีเอส สายสุขุมวิท บริเวณทางแยกอโศกมนตรี
# Nepenthes platychila
Nepenthes platychila (มาจากภาษากรีก: platus "แบนราบ", cheilos "กลีบปาก") เป็นหม้อข้าวหม้อแกงลิงถิ่นเดียวของภูเขาฮอส (Hose) รัฐซาราวักตอนกลาง ในประเทศมาเลเซีย มีเพอริสโตมเรียบลื่น หม้อบนทรงกรวย

 ลูกผสมทางธรรมชาติ 

 N. fusca × N. platychilaLee, C.C. 2002. Nepenthes platychila (Nepenthaceae), a New Species of Pitcher Plant from Sarawak, Borneo. Gardens Bulletin Singapore 54: 257-261.
# โลหะเบา
โลหะเบา คือโลหะที่มีน้ำหนักอะตอมต่ำ จุดแบ่งแยกระหว่างโลหะหนักกับโลหะเบาอาจมีการแบ่งที่ไม่เหมือนกัน แต่โลหะเบาก็มักจะมีธาตุลิเทียม เบริลเลียม โซเดียม แมกนีเซียม และอะลูมิเนียมรวมอยู่ด้วย บางครั้งโลหะเบาก็รวมไปถึงโลหะอื่นที่มีน้ำหนักอะตอมน้อยกว่าธาตุนิกเกิล และหลังจากนิกเกิลเป็นต้นไปก็เป็นโลหะหนัก ปกติแล้วโลหะเบาจะเป็นพิษน้อยกว่าโลหะหนัก โลหะเบาหลายชนิดจะเป็นพิษเมื่อมีปริมาณมาก
# ไม้ล้มลุก
ไม้ล้มลุก  เป็นพืชที่ใบและก้านตายราบลงไปถึงดินเมื่อสิ้นฤดูการปลูก พืชโตชั่วฤดูอาจจะเป็นพืชปีเดียว, พืชสองปี หรือไม้ล้มลุกหลายปีก็ได้

พืชโตชั่วฤดูที่เป็นพืชปีเดียวจะตายโดยไม่ฟื้นเมื่อสิ้นฤดูการปลูก หรือเมื่อออกดอกและผลแล้วก็จะปลูกจากเมล็ดได้อีกในฤดูการปลูกของปีต่อมาLevine, Carol. 1995. A guide to wildflowers in winter: herbaceous plants of northeastern North America. New Haven: Yale University Press. page 1.

ไม้ล้มลุกหลายปีและพืชสองปีจะมีก้านที่ตายราบลงเมื่อสิ้นฤดูการปลูกแต่บางส่วนที่ติดดินของยังคงมีเซลล์ที่มีชีวิตอยู่ต่อไปในฤดูที่จะมาถึง (ในกรณีพืชสองปีก็จะมีชีวิตอยู่จนถึงฤดูการปลูกในปีต่อมาก่อนที่จะออกดอกและตาย) ส่วนที่จะโตขึ้นใหม่ในฤดูการปลูกในปีถัดมาจะก่อตัวขึ้นบนดินหรือใต้ดินที่รวมทั้วราก หัว ไรโซม หรือ หน่อ หรือกิ่งใต้ดินแบบต่างๆ ตัวอย่างของพืชโตชั่วฤดูที่เป็นพืชสองปีก็ได้แก่แครอท และ พาร์สนิพ ไม้ล้มลุกหลายปีก็ได้แก่โบตั๋น, ฮอสตา, สะระแหน่ และ เฟิร์นเกือบทุกชนิด ในทางตรงกันข้ามพืชที่ไม่ใช่ไม้ล้มลุกหลายปีจะเป็นไม้แข็ง (woody plant)  ที่มีกิ่งเหนือดินที่ยังมีชีวิตอยู่ระหว่างช่วงที่หยุดเจริญเติบโต และแตกหน่อในฤดูการปลูกในปีต่อมาจากกิ่งที่อยู่เหนือดินซึ่งรวมทั้งต้นไม้ ไม้พุ่ม และ ไม้เถา

ลักษณะการเติบโตเช่นที่กล่าวนี้เกิดขึ้นในบริเวณภูมิภาคที่อากาศเย็นและมีสี่ฤดูที่ฤดูการปลูกจะอยู่ในช่วงระหว่างฤดูใบไม้ผลิจนถึงฤดูร้อน
# Nepenthes mira
Nepenthes mira (มาจากภาษาละติน: mirus "มหัศจรรย์") เป็นหม้อข้าวหม้อแกงลิงที่สูงถิ่นเดียวของปาลาวัน ในประเทศฟิลิปปินส์ เติบโตที่ระดับความสูง 1500 ถึง 2000 ม.จากระดับน้ำทะเล

N. mira ถูกจัดจำแนกโดยแมตทิว จิบบ์ (:En:Matthew Jebb) และมาร์ติน ชีก (Martin Cheek) ในปี ค.ศ. 1998Cheek, M.R. & M.H.P. Jebb 1998. Two New Philippine Nepenthes. Kew Bulletin 53(4): 966. N. mira มีความสัมพันธ์ใกล้ชิดกับหม้อข้าวหม้อแกงลิงในเกาะบอร์เนียว อย่าง N. edwardsiana, N. macrophylla, และ N. villosaCheek, M.R. & M.H.P. Jebb 1999. Nepenthes (Nepenthaceae) in Palawan, Philippines. Kew Bulletin 54(4): 887–895.Schlauer, J. 2000.  Carnivorous Plant Newsletter 29(2): 53.
# Nepenthes petiolata
Nepenthes petiolata (มาจากภาษาละติน: petiolatus "มีก้านใบ") เป็นหม้อข้าวหม้อแกงลิงถิ่นเดียวของเกาะมินดาเนา ในประเทศฟิลิปปินส์

 ลูกผสมทางธรรมชาติ 
 N. alata × N. petiolataCheek, M.R. & M.H.P. Jebb 2001. Nepenthaceae. Flora Malesiana 15: 1–157.
 N. petiolata × N. truncata
# เดลฟินเนียม
เดลฟิเนียม  เป็นสกุลพืชที่มีด้วยกันราว 300 สปีชีส์ ที่เป็นพืชโตชั่วฤดูยืนต้นประเภทพืชดอกในวงศ์พวงแก้วกุดั่น เป็นพืชที่มีถิ่นฐานทางซีกโลกตอนเหนือ (Northern Hemisphere) และบนที่สูงในบริเวณเขตร้อนในแอฟริกาFlora of North America: Delphinium ชื่อสามัญ “ลาร์คเสปอร์” ใช้ร่วมกับสกุล Consolida ที่ใกล้เคียงกัน

ทรงใบเป็นรูปใบปาล์มเป็นอุ้งเป็นสามถึงเจ็ดแฉก กิ่งดอกชลูดขึ้นไป ขนาดของแต่ละสปีชีส์ก็ต่างกันออกไปที่สูงตั้งแต่ 10 เซนติเมตรไปจนถึงสองเมตร แต่ละก้านก็จะมีดอกรอบกระจายออกไปรอบก้าน สีก็มีตั้งแต่สี่ม่วง, น้ำเงิน, ฟ้า ไปจนถึงแดง เหลือง และขาว แต่ละดอกมีคล้ายกลีบนอกห้ากลีบแต่ติดกันตลอดเหมือนถุงที่มีจะงอยตรงปลาย ภายในกลีบนอกก็จะมีกลีบในสี่กลีบ เมล็ดมีขนาดเล็กและมักจะเป็นสีดำเป็นมัน ดอกบานตั้งแต่ปลายฤดูใบไม้ผลิไปจนถึงปลายฤดูร้อน ผสมพันธุ์โดยผีเสื้อและผึ้ง สปีชีส์ส่วนใหญ่เป็นพิษJepson Manual Treatment
# แผนที่เดินเรือพอร์โทลาน
แผนที่เดินเรือพอร์โทลาน  คือแผนที่การเดินเรือที่ใช้การบรรยายอย่างละเอียดของอ่าวและฝั่งทะเลที่เขียนขึ้นเป็นครั้งแรกในคริสต์ทศวรรษ 1300 ในอิตาลีและสเปน คำว่า “portolan” มาจากคำคุณศัพท์ภาษาอิตาลี “portolano” ที่แปลว่า “เกี่ยวกับเมืองท่าหรืออ่าว”  แผนที่เหล่านี้เป็นแผนที่อย่างหยาบๆ ที่เขียนจากคำบรรยายของชาวยุโรปในยุคกลางที่เดินเรือเลียบฝั่งทะเลเมดิเตอร์เรเนียนและทะเลดำ แผนที่มักจะวาดบนหนังแกะเป็นภาพสิ่งที่เตะตาที่จำได้ง่ายของเมืองท่าหรือชายฝั่งทะเลที่เห็น

เส้นตรงที่ไขว้ไปมาบนแผนที่เป็นเส้นของเข็มทิศ 32 ทิศที่นักเดินเรือใช้ ซึ่งคล้ายกับเข็มทิศกุหลาบ (compass rose) ที่ปรากฏบนแผนภูมิและแผนที่ของสมัยต่อมา แผนที่เดินเรือพอร์โทลานรวมบันทึกของการสังเกตของนักเดินเรือพร้อมด้วยการตกแต่ง และภาพของฝั่งทะเลเพื่อการใช้ของนักเดินเรือในยุคนั้น 

แผนที่เดินเรือพอร์โทลานมิได้คำนึงถึงส่วนโค้งของโลก ฉะนั้นจึงเป็นแผนที่ไม่มีประโยชน์ต่อการเดินเรือในมหาสมุทร จะมีประโยชน์ก็เพียงในบริเวณที่ไม่กว้างขวางนักเช่นในบริเวณทะเลเมดิเตอร์เรเนียน ทะเลดำ หรือ ทะเลแดง ค.ศ.

แผนที่เดินเรือพอร์โทลานที่เก่าที่สุดคือ “แผนที่พิซาเน” ที่เขียนมาตั้งแต่ราว ค.ศ. 1296 และในปี ค.ศ. 1339 นักเขียนแผนที่อันเจลิโน ดุลแซร์ตก็สร้างแผนที่เดินเรือพอร์โทลานขึ้นฉบับหนึ่ง
# นักประดิษฐ์
นักประดิษฐ์ คือบุคคลผู้สร้างสรรค์หรือค้นพบวิธีการ รูปแบบ เครื่องมือ หรือสิ่งอื่นใดที่เป็นประโยชน์ ซึ่งไม่เคยมีมาก่อน และอาจเรียกได้ว่าเป็นสิ่งประดิษฐ์ สามารถนำไปต่อยอดเป็นนวัตกรรม ปัจจุบันการถือว่าความเป็นนักประดิษฐ์ในระดับสากล (หรือผู้ประดิษฐ์) จะต้องมีการรับรองโดยสิทธิบัตรสำหรับสิ่งประดิษฐ์สิ่งนั้น คำว่านักประดิษฐ์อาจหมายถึงบุคคลผู้มีงานอดิเรกหรืออาชีพเป็นการประดิษฐ์คิดค้นสิ่งแปลกใหม่อยู่เสมอ แม้ว่าผลงานที่ออกมาจะไม่สามารถนำไปจดสิทธิบัตรได้ก็ตาม

 นักประดิษฐ์ 

 โทมัส เอดิสัน ผลงานที่เป็นที่รู้จักอย่างมากคือ การประดิษฐ์หลอดไฟ
 อเล็กซานเดอร์ เกรแฮม เบลล์ ผู้ประดิษฐ์โทรศัพท์ขึ้นเป็นคนแรก
 อเล็กซานเดอร์ เฟลมมิง นักวิทยาศาสตร์ผู้ค้นพบยาปฏิชีวนะชนิดแรกที่ชื่อ เพนนิซิลิน (Penicillin)
# ออลเทอร์นาทิฟแดนซ์
ออลเทอร์นาทิฟแดนซ์   เป็นแนวเพลงประเภทหนึ่งที่รวมองค์ประกอบของดนตรีออลเทอร์นาทิฟร็อก โดยจะรวมดนตรีอิเล็กทรอนิกส์แดนซ์อย่างเทคโนและดนตรีเฮาส์ไว้ด้วย ออลเทอร์นาทิฟแดนซ์ได้รับอิทธิพลจากศิลปินแนวออลเทอร์นาทิฟร็อกในช่วงปลายคริสต์ทศวรรษ 1980 อย่างนิวออร์เดอร์

 ลักษณะ 
เว็บไซต์ออลมิวสิก อธิบายไว้ว่า "ออลเทอร์นาทิฟแดนซ์" มักจะมีรวมองค์ประกอบของดนตรีออลเทอร์นาทิฟร็อกกับอินดี้ร็อก ผสมกับดนตรีอิเล็กทรอนิกส์ ซึ่งจะใช้เครื่องสังเคราะห์เสียงหรือแซมเพลอร์ในการสร้างสรรค์เพลง ทำให้สอดคล้องกับดนตรีโพสต์ดิสโก้

 เรื่องราวความโดดเด่นและศิลปิน 
ส่วนใหญ่ ออลเทอร์นาทิฟแดนซ์มักจะเป็นศิลปินจากอังกฤษที่มาจากไนต์คลับและศิลปินใต้ดิน นิวออร์เดอร์ถูกอ้างโดยออลมิวสิก เป็นกลุ่มแรกที่คิดค้นดนตรีประเภทนี้และเริ่มบันทึกในช่วงระหว่างปี 1982-1983 ซึ่งรวมโพสต์พังก์กับซินท์ป็อปรวมสไตล์ของเยอรมัน ครัฟท์แวร์ค มีผลกระทบในสหราชอาณาจักรในปลายคริสต์ทศวรรษ 1980 ของดนตรีแนวแมดเชสเตอร์และทริปฮอปในคริสต์ทศวรรษ 1990 และเรื่องราวดนตรีเรฟ เดอะโพรดิจี และเดอะเคมิคอลบราเทอร์ส สองศิลปินตัวอย่างสำคัญในคริสต์ทศวรรษ 1990 สตูดิโออัลบั้มชุดที่สามของเดอะโพรดิจี The Fat of the Land อัลบั้มเพลงที่เป็นครั้งแรกที่ออลเทอร์นาทิฟแดนซ์ได้ที่เป็นรู้จักในระดับนานาชาติ
# รวี โดมพระจันทร์
รวี โดมพระจันทร์ (15 พฤศจิกายน พ.ศ. 2490 - 28 ตุลาคม พ.ศ. 2532) คือนามปากกาของ "ยุทธพงศ์ ภูริสัมบรรณ" ซึ่งได้มีชื่อเสียงในช่วง 14 ตุลา และ 6 ตุลา จากการถ่ายทอดเรื่องราวความอยุติธรรมของสังคมและรัฐบาลเผด็จการ ผ่านทางบทกลอนที่ใช้ภาษาที่เรียบง่าย แต่เต็มไปด้วยความรู้สึกคับแค้นและกระตุ้นให้คนมีพลังลุกขึ้นสู้ไม่ยอมจำนนต่ออำนาจรัฐ 

 ประวัติ 
ยุทธพงศ์ ภูริสัมบรรณ หรือ รวี โดมพระจันทร์ เกิดที่หนองปลาไหล จังหวัดพิจิตร (15 พฤศจิกายน พ.ศ. 2490) บิดาเป็นชาวจีนไหหลำอพยพชื่อนายวา แซ่พัว และมารดามีเชื้อจีนไทย ชื่อนางเฮี๊ยะ แซ่พัว (ปัจจุบันเสียชีวิตแล้วทั้งคู่) ยุทธพงศ์เป็นลูกคนที่ 4 จากทั้งหมด 9 คน ครอบครัวเดิมประกอบอาชีพค้าขาย และได้ย้ายมาตั้งรกรากที่พิษณุโลกตั้งแต่ยุทธพงศ์ยังเด็ก 
ยุทธพงศ์แต่งงานกับพ.ญ.วารุณี (สดเจริญ) มีบุตรชายหนึ่งคนและบุตรสาวหนึ่งคน และได้ย้ายมาชลบุรีซึ่งเป็นจังหวัดที่ภรรยาทำงานอยู่ เนื่องจากต้องเดินงานไปกลับ กรุงเทพ-ชลบุรีเป็นประจำ ประกอบด้วยการทำงานหนัก และต้องเจอกับควันบุหรี่ในที่ทำงาน ยุทธพงศ์จึงร่างกายอ่อนแอ และเสียชีวิตจากโรคมะเร็งปอดแม้ว่าไม่เคยสูบบุหรี่เลย ในวันที่ 28 ตุลาคม พ.ศ. 2532 ก่อนวันเกิดปีที่สี่สิบสองเพียงไม่ถึงเดือน

 ผลงานการกวี 
 ตื่นเถิดเสรีชน ประพันธ์เมื่อ พ.ศ. 2515
 คนคนนี้แหละคน ประพันธ์เมื่อ พ.ศ. 2517

 ประวัติการทำงาน 
ตำแหน่งงานสุดท้ายของยุทธพงศ์ก่อนเสียชีวิตคือเป็นผู้จัดการศูนย์ข้อมูล บ.ตะวันออกแมกกาซีน ในเครือของสนธิ ลิ้มทองกุล ภายหลังที่เขาจากไป บริษัทที่ทำงานได้ก่อตั้ง "รางวัลรวี โดมพระจันทร์" จัดประกวดกวีนิพนธ์และนวนิยาย แต่ดำเนินไปได้เพียงสองปีก็ยุติลง ทิ้งไว้เพียงหนังสือรวมบทกวีเล่มสุดท้าย ซึ่งรวบรวมจากผลงานเด่นๆ ของเขาในชื่อ "ตื่นเถิดเสรีชน" ในเล่มมีข้อเขียนของกวีใหญ่ และเจ้าพ่อสื่อใหญ่
# อับบาส อิบน์ อับดุลมุฏฏอลิบ
อับบาส อิบน์ อับดุลมุฏฏอลิบ (,) เป็นลุงทางพ่อและเป็นเพื่อนของมุฮัมมัดผู้มีอายุแก่กว่ามุฮัมมัดเพียงไม่กี่ปี อับดุบมุฏเฏาะลิบเป็นพ่อค้าผู้มีฐานะดี ระหว่างการเผยแพร่ของศาสนาอิสลามในระยะแรกอับดุบมุฏเฏาะลิบก็เป็นผู้พิทักษ์ปกป้องมุฮัมมัดขณะที่อยู่ที่มักกะหฺ แต่มาเปลี่ยนนิกายหลังจากยุทธการที่บะดัร (Battle of Badr) ในปี ฮ.ศ. ที่ 2  ผู้ที่สืบเชื้อสายต่อจากเขาได้ก่อตั้งจักรวรรดิกาหลิปอับบาซียะห์ ในปี ค.ศ. 750
# ทีเอสโต
แจ็สโต  มีชื่อจริงว่า ไตส์ มีคีล เฟอร์เวสต์  เกิดเมื่อวันที่ 17 มกราคม ค.ศ. 1969 เป็นดีเจชาวดัตช์ โปรดิวเซอร์เพลง และเป็นดีเจที่มีชื่อเสียงในวงการแทรนซ์  

ผลงาน
สตูดิโออัลบั้ม
 2001 In My Memory
 2004 Just Be
 2007 Elements of Life
 2009 Kaleidoscope
 2011 Kiss from the Past (ใช้ชื่อ Allure)
 2014 A Town Called Paradise

 แหล่งข้อมูลอื่น 
 เว็บทางการ
 Tiësto ที่ยูทูบ
 Tiësto ที่เฟซบุ๊ก
# เรซิงลากูน
เรซิงลากูน  เป็นเกมรถแข่งแนวอาร์พีจี ที่พัฒนาโดยบริษัทสแควร์ วางจำหน่ายวันที่  10 มิถุนายน ค.ศ. 1999 ในเกมมีเอกลักษณ์ในการที่จะรวมการแข่งรถบนถนนที่มีองค์ประกอบในบทบาทการเล่น มีเรื่องราวของเกมดังต่อไปนี้ที่ได้เกี่ยวกับสมาชิกคนใหม่ของทีมรถแข่งบนถนนในปี 1999 ในเมืองโยโกฮาม่า ประเทศญี่ปุ่น ตอนที่เขาพยายามที่จะเรียนรู้เกี่ยวกับอดีตที่ผ่านมาของเขาและการแข่งลึกลับที่เกิดขึ้นเมื่อสิบปีก่อนที่จะเปิดเกม ได้วางจำหน่ายสำหรับ เพลย์สเตชัน ซึ่งเกมจะใช้กันได้กับ โซนี่พ็อกเก็ตสเตชัน (Sony PocketStation) สำหรับเพลงในเกมนี้ถูกแต่งโดย โนะริโกะ มะสีเอะดะ เป็นเพลงแจ๊ส/เทคโนฟิวชัน เธอได้เข้าร่วมกับ ทะกะฮิะโตะ เอะงุชิ ซึ่งเป็นบทเพลงแรกของเขา และซาวด์แทร็กได้รับการจำหน่ายเป็นอัลบั้ม เกมได้รับการวิพากษ์วิจารณ์ไม่ดีในประเทศญี่ปุ่นและไม่เคยจำหน่ายในนอกประเทศ แต่ยังคงมียอดขายประมาณ 100.000 ชุด

การเล่น
เกมจะมีการแข่งขันบนถนนที่มีการริเริ่มโดยกะพริบไฟหน้าใส่นักขับคนอื่น ๆ ผู้เล่นจะสามารถปรับแต่งสีของรถคันนั้นและส่วนอื่น ๆ และการปะทะกับนักแข่งอีกครั้งเพื่อที่จะได้รับสิทธิจากเอาชิ้นส่วนจากผู้เล่นของรถที่ได้พ่ายแพ้ไปได้ การเล่นมีทั้งสองโหมดคือ "ไฮสปิดไดร์ฟวิงอาร์พีจี" (High Speed Driving RPG) โหมดที่ผู้เล่นจะได้ขับรถที่มีการทำภารกิจและการแข่งรถกับนักขับอื่น ๆ และโหมด "ทูวอร์ริเออร์แบทเทิลโหมด" (2 Warriors Battle Mode) (สามารถเล่นได้สองคน) ผู้เล่นเพียงแค่เข้าแข่งขันในการแข่งขันชิงกัน โดยโหมดอาร์พีจีเป็นส่วนหลักของเกมนี้

เรื่องราวของเกมจะเกิดขึ้นในเมืองโยโกฮามา ประเทศญี่ปุ่นในปี 1999  และศูนย์กลางในหลายกลุ่มนักแข่งบนถนน ใน 10 ปีก่อนที่ในเกมมีจะการแข่งขันที่เรียกว่า "ฟาสเทสต์เลเจนด์" (Fastest Legend) ในคืนหนึ่งทีมเบย์ลากูนเรซซิงมีห้าสมาชิกที่นำโดย "ดิเอจ" อิกกิ ฟูจิซาว่า ได้ถือแข่งกับ ทีมไนท์เรซเซอร์ (Night Racer) เรื่องราวต่อไปนี้มีหนึ่งในสมาชิกใหม่เข้าร่วมทีมบีแอลอาร์นั้นคือ โจว์ อากาซากิ ได้เพิ่งเริ่มต้นอาชีพการแข่งของเขา อากาซากิ มุ่งมั่นที่จะหาข้อมูลเกี่ยวกับความลึกลับของ "Fastest Legend" เช่นเดียวกับอดีตที่เขาลืม

การตอบรับ
ถึงแม้ว่าเกมจะได้ยอมรับว่าไม่ดีจากนิตยสารเกมของญี่ปุ่น Famitsu ให้คะแนนเพียงแค่ 21 จาก 40 เกมได้มีการบริหารการขายได้มากกว่า 100,000 ชุดภายในไม่กี่สัปดาห์ที่ได้จำหน่าย  เกมได้รับการโหวตถึงหมายเลข 45 ให้เป็น "most wanted sequels" จากผู้อ่านของ Famitsu
อ้างอิง
# แผนที่โลกกันตีโน
แผนที่โลกกันตีโน  หรือ แผนที่ทรงกลมบนระนาบกันตีโน  เป็นแผนที่เก่าที่สุดที่ยังคงมีอยู่ที่แสดงการพบดินแดนของโปรตุเกสทั้งทางตะวันออกและตะวันตก แผนที่นี้ตั้งชื่อตามอัลแบร์โต กันตีโน ผู้แทนของดยุคแห่งแฟร์รารา และผู้ที่ลักลอบนำแผนที่จากโปรตุเกสเข้าไปในอิตาลีสำเร็จใน ค.ศ. 1502 แผนที่โลกกันตีโนเป็นแผนที่ที่เก่าที่สุดของดินแดนอเมริกาที่เขียนขึ้นและแสดงภาพที่รวมทั้งหมู่เกาะแคริบเบียนและฝั่งทะเลฟลอริดา แอฟริกา ยุโรป และเอเชียที่ตรงกับความจริงเป็นอันมาก แผนที่มีความสำคัญเพราะเป็นแผนที่ที่แสดงให้เห็นลักษณะของฝั่งทะเลของบราซิลที่พบในคริสต์ศตวรรษที่ 16 โดยเปดรู อัลวารึช กาบรัล นักสำรวจชาวโปรตุเกส
# พหูสูต
พหูสูต (, จาก พหุ คุณนาม + สุ ธาตุ + -ต ปัจจัยในกิริยากิตก์) แปลว่า ผู้ได้ฟังมามาก  (The term was first recorded in written English in the early seventeenth century) (คือผู้มีความรู้มาก ผู้คงแก่เรียน) หมายถึง ได้ศึกษาเล่าเรียนศิลปวิทยาการมามาก ได้ยินได้ฟังเรื่องต่าง ๆ มามาก และสามารถทรงจำไว้ได้เป็นอย่างดี จนนับได้ว่าเป็นผู้รู้ เป็นปราชญ์หรือความรู้จากการฟัง คือผู้ที่เป็นผู้เชี่ยวชาญในสาขาวิชาต่าง ๆ ในการใช้ที่ไม่เป็นทางการเท่าใดนัก ผู้รู้รอบด้านอาจจะหมายถึงผู้ที่มีความรู้ความเชี่ยวชาญสูง นักวิทยาศาสตร์สมัยโบราณมักจะเป็นพหูสูตโดยมาตรฐานที่ใช้กันในปัจจุบัน1 Introduction: Greek Science in Context 

คำว่า “คนเรอเนสซองซ์” (Renaissance man) หรือ “คนของโลก” (homo universalis) ซึ่งเป็นคำที่มีความนิยมน้อยกว่าที่มาจากภาษาละตินเป็นคำที่เกี่ยวข้องกับคำว่า “ผู้รู้รอบด้าน” ที่ใช้ในการบรรยายถึงผู้มีการศึกษาดีและมีความเชี่ยวชาญในวิชาการต่างๆ หลายวิชา ลักษณะนี้มักจะปรากฏในโลกของอาหรับ ต่อมาในยุโรปความคิดนี้ก็มานิยมกันในยุคฟื้นฟูศิลปวิทยาอิตาลีจากความคิดที่เขียนโดยผู้แทนผู้มีความสามารถของยุคนั้นชื่อลีออน บาตติสตา อัลเบอร์ติ (ค.ศ. 1404 — ค.ศ. 1472) ผู้กล่าวว่า “มนุษย์จะทำอะไรก็ได้ถ้าตั้งใจ” ประโยคนี้เป็นปรัชญาพื้นฐานของลัทธิมนุษย์วิทยาเรอเนสซองซ์ ที่ถือว่าอำนาจอยู่มือของมนุษย์ ความไม่มีขอบเขตของความสามารถและการวิวัฒนาการ และการนำไปสู่ความคิดที่ว่ามนุษย์ควรจะโอบอุ้มความรู้ทั้งหลายและพัฒนาตนเองให้เต็มความสามารถเท่าที่จะอำนวย ฉะนั้นผู้มีความสามารถในยุคฟื้นฟูศิลปวิทยาจึงแสวงหาการพัฒนาความรู้ความสามารถทุกด้าน การพัฒนาทางทางร่างกาย และการสร้างความสำเร็จในทางสังคมและทางศิลปะ

ตัวอย่างของผู้ที่ถือว่าเป็น “ผู้รู้รอบด้าน” ก็ได้แก่ เลโอนาร์โด ดา วินชี, พีทาโกรัส, อริสโตเติล, อาร์คิมิดีส, จาง เหิง (Zhang Heng), โอมาร์ คัยยาม, โยฮันน์ โวล์ฟกัง ฟอน เกอเธอ และ เราะชีด-อัล-ดิน-ฮามาดานี (رشیدالدین طبیب -Rashid-al-Din Hamadani)

ในคำวัดหมายถึงผู้ได้เล่าเรียนหรือได้ฟังพระพุทธพจน์และศิลปะภายนอกแล้วทรงจำไว้ได้มาก เป็นผู้ฉลาดรู้นวังคสัตถุศาสน์ โดยวิธี "เรียนจากครู ดูจากตำรับ สดับเทศนา" เรียกความเป็นพหูสูตนั้นว่า พาหุสัจจะ ซึ่งเป็นมงคลอย่างหนึ่งที่นำความเจริญก้าวหน้ามาให้แก่ผู้เป็นพหูสูต
# การลอกคราบ
ลอกคราบ หรือ สลัดขน  เป็นศัพท์ทางชีววิทยาที่เกิดขึ้นกับสัตว์บางสปีชีส์ - ecdysis ซึ่งเกิดขึ้นเมื่อสัตว์ลอกส่วนของร่างกายที่มักจะเป็นเปลือกนอก (แต่ก็ไม่เสมอไป) ออกไป หรือเปลี่ยนส่วนที่ปกคลุมภายนอกเช่นขนใหม่ การลอกคราบหรือสลัดขนอาจจะเกิดขึ้นในช่วงเวลาใดเวลาหนึ่งของปี หรืออาจจะเกิดขึ้นในช่วงใดช่วงหนึ่งในชีวิตของสัตว์ก็ได้

การลอกคราบ หรือ การสลัดขนเป็นการเปลี่ยนหนังหนังกำพร้า (Epidermis), ขนสัตว์ (pelage) หรือเปลือกนอกของร่างกายที่มีลักษณะอื่น ในบางสปีชีส์บางส่วนของร่างกายอาจจะถูกสลัดตามไปด้วยเช่นปีกของแมลงบางสปีชีส์ ตัวอย่างของการลอกคราบ หรือ การสลัดขนก็ได้แก่การสลัดขนของนก หรือ การสลัดขนของสัตว์เลี้ยงลูกด้วยนมโดยเฉพาะสุนัข หรือ หมาจิ้งจอก) หรือการลอกคราบของสัตว์เลื้อยคลาน หรือการเปลี่ยนทั่งร่างสัตว์ขาปล้อง
# เราะชีด-อัล-ดิน-ฮามาดานี
เราะชีด-อัล-ดิน-ฮามาดานี หรือ เราะชีด-อัล-ดิน  (ค.ศ. 1247 – ค.ศ. 1318) เป็นแพทย์ชาวเปอร์เชียhttp://www.britannica.com/eb/article-9062730 "Rashid ad-Din"]. Encyclopædia Britannica. 2007. Encyclopædia Britannica Online. Accessed 11 April 2007. ที่มีเชื้อสายยิว เราะชีด-อัล-ดินเป็นนักเขียนผู้รู้รอบด้าน และนักประวัติศาสตร์ผู้เขียนตำราประวัติศาสตร์อิสลามเล่มสำคัญชื่อ “Jami al-Tawarikh” (บทรวมพงศาวดาร) เป็นภาษาเปอร์เซีย ซึ่งถือว่าเป็นงานชิ้นสำคัญของงานเขียนประวัติศาสตร์นิพนธ์  (historiography) และเป็นกุญแจสำคัญของเอกสารที่เกี่ยวกับจักรวรรดิข่านอิล (Ilkhanate) ของคริสต์ศตวรรษที่ 13 ถึง 14  ในปี ค.ศ. 1980 หนังสือวิจิตรเล่มนี้ที่เขียนเป็นภาษาอาหรับขายในการประมูลที่ซัทเธอร์บีส์แก่นัสเซอร์ เดวิด คาลิลิ เป็นจำนวนเงินทั้งสิ้น 850,000 ปอนด์ซึ่งเป็นราคาสูงสุดของหนังสือต้นฉบับภาษาอาหรับที่เคยขายกันมา

ความมีความรู้เหมือนสารานุกรมของอารายธรรมต่างๆ ตั้งแต่มองโกเลีย ไปจนถึงเมืองจีน เสต็ปป์สของยูเรเชียกลางไปจนถึงเปอร์เชีย ดินแดนอาหรับ และยุโรป ทำให้เราะชีด-อัล-ดินมีความข้อมูลโดยตรงเกี่ยวกับปลายสมัยมองโกล คำบรรยายในบทเขียนมีเนื้อหาที่ให้ความรู้เกี่ยวกับจักรวรรดิมองโกลที่เน้นในด้านการค้า และบรรยากาศของการแลกเปลี่ยนความรู้ทางวัฒนธรรมและศาสนา ที่เป็นบ่อเกิดของการเผยแพร่ความรู้ความคิดต่างๆ จากตะวันออกมาสู่ตะวันตกและในทางกลับกัน

นักประวัติศาสตร์มอร์ริส รอสซาบีสรรเสริญเราะชีด-อัล-ดินว่าเป็น “บุคคลสำคัญที่สุดในเปอร์เชียระหว่างสมัยการปกครองของมองโกล”Genghis Khan: World Conqueror? Introduction by Morris Rossabi
# จีจ้า ดื้อสวยดุ
จีจ้า ดื้อสวยดุ  เป็นภาพยนตร์ไทยที่กำหนดฉายในวันที่ 12 สิงหาคม ค.ศ. 2009 นำแสดงโดยจีจ้า ญาณิน นักแสดงหญิงชาวไทย นอกจากนี้ ภาพยนตร์ยังมีฉากการต่อสู้ระหว่าง หมัดเมา จากประเทศจีน และ มวยเมา จากประเทศไทยเป็นครั้งแรกของโลกอีกด้วยเช่นกัน ถูกจัดระดับเรต น15+ (ภาพยนตร์ที่เหมาะสมกับผู้มีอายุตั้งแต่ 15 ปีขึ้นไป) เยาวชนอายุต่ำกว่า 15 ปีควรได้รับคำแนะนำแก่เด็กและเยาวชน ทั้งนี้ ภาพยนตร์สามารถทำรายได้รวมกว่า 24.5 ล้านบาทหนังไทยไตรมาสสี่  deknang.com
การจัดจำหน่าย
ได้ผลิตมีการจัดจำหน่ายวีซีดี ราคา 199 บาท มีจำหน่ายเฉพาะที่เซเว่นอีเลฟเว่น และ ดีวีดี ราคา 229 บาท จัดจำหน่ายโดย บริษัท แฮปปี้ โฮม เอ็นเตอร์เทนเม้นท์ จำกัด วางตลาดเมื่อ 30 ตุลาคม พ.ศ 2552

 นักแสดง 
 จีจ้า ญาณิน รับบทเป็น ดื้อ
 คาซู แพททริค แทงค์ - แชมป์ศิลปะการต่อสู้Trickzจากฝรั่งเศส รับบทเป็น สนิม
 รุ้งตะวัน จินดาซิงห์ - นักกีฬาเพาะกายหญิง แชมป์เอเชีย รับบทเป็น ลอนดอน
 หนุ่ย แสนแดง - สมาชิกกลุ่มนักเต้น B-Boy Thai รับบทเป็น ขี้หมู
 สมพงษ์ เลิศวิมลเกษม - สมาชิกกลุ่มนักเต้น B-Boy Thai รับบทเป็น ขี้หมา
 บุญประเสริฐ ศาลางาม - สมาชิกกลุ่มนักเต้น B-Boy Thai รับบทเป็น ขี้ควาย
 มร.ฮองนี รับบทเป็น หมัดเมาจีจ้า โชว์ลีลาเมรัยยุทธ มวยเมาไทย หนักหน่วงรุนแรง ปะทะ ฮองนีแชมป์วูซู จากฝรั่งเศส โชว์หมัดเมาจีน
# สถานีโทรทัศน์ผ่านดาวเทียมมาซิโดเนีย
สถานีวิทยุโทรทัศน์ผ่านดาวเทียมมาซิโดเนีย มีชื่อย่อกำกับไว้ว่า MKTV เป็นช่องรายการจากมาซิโดเนีย ซึ่งออกอากาศทั่วทุกมุมโลก ได้มีการออกอากาศรายการเป็นที่นิยมกันมากทางช่อง MTV(มาซิโดเนีย) MKTV Sat จะครอบคลุม ทั้ง ออสเตรเลีย ยุโรป และอเมริกาเหนือ รวมไปถึงเอเชีย และ ประเทศไทย

 ข้อมูล 
 เว็บไซต์สถานีวิทยุโทรทัศน์แห่งชาติมาซิโดเนีย
# พันโนเนีย
thumb|300px
พันโนเนีย  เป็นจังหวัดโบราณแห่งหนึ่งของจักรวรรดิโรมันที่ทางตอนเหนือและตะวันออกมีแม่น้ำดานูบเป็นเขตแดน ติดต่อไปทางตะวันตกจนถึงนอริคัมและอิตาลีตอนเหนือ ทางด้านใต้เป็นดัลเมเชียและมีเชียตอนเหนือ

พันโนเนียตั้งอยู่ในบริเวณที่ในปัจจุบันคือทางครึ่งตะวันตกของฮังการีและบางส่วนของออสเตรีย โครเอเชีย เซอร์เบีย สโลวีเนีย สโลวาเกีย และบอสเนียและเฮอร์เซโกวีนา

ปัจจุบันคำว่า "พันโนเนีย" มักจะใช้กับบริเวณที่เรียกว่าทรานส์ดานูเบียในฮังการี หรือที่ง่าย ๆ คือฮังการีทั้งประเทศ
# มาตรการบังคับทางอาญา
มาตรการบังคับทางอาญา  เป็นมาตรการต่าง ๆ ที่จะนำมาใช้แก่ผู้กระทำความผิดอาญา ประกอบด้วย

 โทษทางอาญา 
 วิธีการเพื่อความปลอดภัย  และ
 มาตรการบังคับทางอาญาอื่น ๆ

  ประวัติ 

มาตรการบังคับทางอาญาเป็นวิธีการหนึ่งที่สังคมใช้ตอบโต้ผู้ล่วงละเมิดกฎระเบียบของสังคม และเป็นสิ่งจำเป็นมาแต่โบร่ำโบราณนับจากการกำเนิดสังคมทีเดียว ที่มีการเรียนรู้กฎเกณฑ์เกี่ยวกับการปฏิบัติต่อกันในสังคมผ่านการตกรางวัลและการลงโทษทวีเกียรติ มีนะกนิษฐ, 2551 : 207.

เดิมมาตรการบังคับทางอาญาในสังคมคงกระทำในระดับครอบครัว หมู่บ้าน ชุมชน เป็นแรกเริ่มตามลำดับ เช่น ผู้ใหญ่ว่ากล่าวตักเตือนหรือลงโทษผู้น้อย เพื่อนบ้านรวมตัวกันอัปเปหิ เป็นต้น กระทั่งสังคมขยายตัวและมีความซับซ้อนขึ้น การใช้มาตรการบังคับทางอาญาจึงไม่อาจกระทำได้ด้วยปัจเจกบุคคลเพื่อการแก้แค้นเช่นสมัยเดิม และเพื่อความเป็นทำแก่ผู้ถูกกล่าวหา เกิดเป็นระบบที่ผู้ปกครองหรือรัฐจะยื่นมือเข้ามาดำเนินการนี้โดยเหมาะสมกับความผิดที่เกิดขึ้นGerald Gardiner, 1958 : 177, 119.

มาตรการบังคับทางอาญาจึงได้ชื่อว่าเป็นกฎเกณฑ์อย่างหนึ่งของสังคมที่มีมาแต่โบราณจวบจนปัจจุบัน

 วัตถุประสงค์ 

มาตรการบังคับทางอาญา มีขึ้นเพื่อวัตถุประสงค์ใหญ่สองประการ คือเพื่อคณิต ณ นคร, 2551 : 377-378.

1. การป้องกันโดยทั่วไป  คือ การใช้มาตรการเพื่อข่มขู่มิให้เกิดมีการกระทำความผิดในทำนองเดียวกับที่เคยเกิดขึ้นมาแล้ว ตลอดจนเพื่อเป็นแบบอย่างในการบังคับจิตใจของส่วนรวมมิให้คิดจะกระทำความผิดอย่างนั้นอีก

2. การป้องกันเป็นพิเศษ  คือ การใช้มาตรการเพื่อข่มขู่มิให้ผู้กระทำความผิดรายเดิมกระทำเช่นนั้นซ้ำอีก เพื่อความปลอดภัยของผู้อื่นโดยเฉพาะ

 โทษทางอาญา 

โทษทางอาญา เป็นมาตรการที่กฎหมายกำหนดไว้สำหรับลงโทษแก่ผู้กระทำความผิดอาญา ตามประมวลกฎหมายอาญาไทย ได้แก่ การประหารชีวิต การจำคุก การกักขัง การปรับ และการริบทรัพย์สินราชบัณฑิตยสถาน, 2550 : ออนไลน์.

 วิธีการเพื่อความปลอดภัย 

 มาตรการบังคับทางอาญาอื่น ๆ 

มาตรการบังคับทางอาญาอื่น ๆ เป็นมาตรการที่กำหนดไว้ในกฎหมายเป็นการเฉพาะเรื่อง เช่น การยึดและทำลายวัตถุหรือส่วนของวัตถุที่มีข้อความหมิ่นประมาท การให้โฆษณาคำพิพากษาในหนังสือพิมพ์โดยให้จำเลยเป็นผู้ชำระค่าโฆษณา เป็นต้น

อนึ่ง ในประเทศไทยเมื่อ พ.ศ. 2500 ศาสตราจารย์ประเทือง กีรบุตร อธิบดีกรมอัยการ ได้จัดตั้งโครงการ "การคุมประพฤติชั้นพนักงานอัยการ" ขึ้น โดยเสนอว่า แม้พนักงานอัยการจะมีอำนาจใช้ดุลพินิจสั่งไม่ฟ้องผู้ต้องหาได้เลยแม้ผู้ต้องหาได้กระทำความผิดและคดีมีพยานหลักฐานเพียงพอจะฟ้องได้ แต่ก็มีหลายกรณีที่ควรมีมาตรการเสริมก่อนการสั่งไม่ฟ้องเช่นว่านั้นด้วย เช่น ในกรณีที่พนักงานอัยการจะใช้ดุลพินิจสั่งไม่ฟ้องผู้ต้องหานั้น ควรชะลอการสั่งไม่ฟ้องไปก่อน และจัดให้มีการคุมประพฤติผู้ต้องหา หากว่าการคุมประพฤติได้ผลดีจึงค่อยสั่งไม่ฟ้อง เป็นต้น ทำให้โครงการนี้ได้รับการขนานนามว่า "โครงการชะลอการฟ้อง"คณิต ณ นคร, 2551 : 378. อย่างไรก็ดี โครงการคุมประพฤติชั้นพนักงานอัยการไม่เกิดผลในทางปฏิบัติ เพราะได้รับการคัดค้านและต่อต้านอย่างหนักจากฝ่ายตุลาการคณิต ณ นคร, 2550 : 117-127.

 เชิงอรรถ
# บี'เดย์แอนโทโลจีวิดีโออัลบั้ม
บี'เดย์แอนโทโลจีวิดีโออัลบั้ม  คืออัลบั้มวิดีทัศน์ของบียอนเซ่ โนวส์ นักร้องสาวเพลงอาร์แอนด์บีชาวอเมริกัน ได้ออกวางจำหน่ายพร้อมกับ บี'เดย์ ฉบับดีลักซ์ เมื่อวันที่3 เมษายน พ.ศ. 2550

บี'เดย์แอนโทโลจีวิดีโออัลบั้ม เคยเป็นสินค้าพิเศษของวอลมาร์ตในสหรัฐอเมริกา แต่ในปัจจุบันได้จำหน่ายในร้านค้าอื่นๆ ดีวีดีนี้ประกอบด้วยมิวสิกวิดีโอที่ได้ถ่ายทำไปแล้วเพื่อโปรโมตซิงเกิลจากอัลบั้ม ("เดจาวู", "ริงดิอลาร์ม", "อีเรเพลสอเบิล", และ "ลิสเซน") ในมิวสิกวิดีโอที่จะเพิ่มเข้าไปในดีวีดีนี้ บียอนเซ่ได้ไปบันทึกวิดีโอมากมายกับเพลงที่เหลืออยู่หรือเพลงทุกเพลงในอัลบั้ม บี'เดย์ แต่ว่าไม่มีมิวสิกวิดีโอสำหรับเพลง "รีเสนต์เมนต์" ในดีวีดี และอัลบั้มนี้มีระดับยอดขาย 2x แพลตินัม ซึ่งจัดระดับโดยสมาคมผู้ประกอบกิจการเพลงของสหรัฐอเมริกาPlatinum Certificate RIAA

 รายชื่อเพลง 
 # ชื่อ  ผู้กำกับ  ความยาว 1.  "Beautiful Liar"  (ร่วมกับชากีร่า)   Jake Nava และ บียอนเซ่  3:34 2.  "Irreplaceable"  Anthony Mandler  4:17 3.  "Kitty Kat"  Melina Matsoukas และ บียอนเซ่  1:03 4.  "Green Light"  Melina Matsoukas  3:31 5.  "Upgrade U"  (ร่วมกับเจย์-ซี)   Melina Matsoukas และ บียอนเซ่  4:38 6.  "Flaws and All"  บียอนเซ่  4:14 7.  "Get Me Bodied" (Extended Mix)  Anthony Mandler และ บียอนเซ่  6:42 8.  "Freakum Dress"  Ray Kay และ บียอนเซ่  3:21 9.  "Suga Mama"  Melina Matsoukas และ บียอนเซ่  3:37 10.  "Déjà Vu"  (ร่วมกับเจย์-ซี)   Sophie Muller  4:06 11.  "Ring the Alarm"  Sophie Muller  3:33 12.  "Listen" (director's cut)  Diane Martel  3:49 13.  "Still In Love (Kissing You)"  (ภายหลังได้นำออก)   Cliff Watts & Beyoncé  4:41 14.  เครดิต  N/A  0:51 15.  เบื้องหลัง  Ed Burke  17:39

 หมายเหตุ: ความยาวของแต่ละมิวสิกวิดีโอนั้น จะรวม 5 วินาทีเป็นอินโทรบัมเบิลบี ยกเว้นเพลง "Green light" ซึ่งต่อมาจากเพลง "Kitty Kat" ดังนั่นเพลง "Green Light" จะไม่มีอินโทร